《飒飒》
清代·蕴端

飒飒西风旅雁过，佳期岁月两蹉跎。赤箫声里三更月，绿酒尊蹉一曲歌。

别后几曾通好梦，见时未许托微波。沈郎纵不吟诗瘦，可奈无端《六忆》何？

作者简介：（1671—1705）或作袁端、蕴端。清宗室，字正子，一字兼山，号玉池生，别号红兰室主人。岳乐子。康熙二十三年，封勤郡王，后降贝子，寻缘事革爵。自少修谨，被服儒素，嗜学博古，诗拟李商隐，画法陈淳。有《玉池生稿》、《扬州梦传奇》。